شەفەق نیوز/ وەڕێەوبەرایەتی هاتوچو گشتی،
ئمڕوو دووشەممە، ئامار دڵتەزنیگ لە شمارەی رویداوەیل هاتوچو راگەیان، ک لە سەر ئی ساڵەو
٢٠٢٢ توومار کریانە.
ئمڕوو دووشەممە، ٢١ تەشرین دویەم کەفێدە رووژ
جەهانی یادکردن رویداوەیل هاتوچو.
عەمید زیاد قەیسی وەڕیەوبەر پەیوەندی وراگەیانن
هاتوچو ئەرا ئاژانس شەفەق نیوز وت: وەڕێەوبەرایەتیەگە هەرلە رووژ ١/١/٢٠٢٢ تا ئمڕوو
٦٦٧٨ رویداو هاتوچو لە تلیان و پلیان و لەیەکدان توومار کردیە.
لەباوەت شمارەی قوربانیەیل ئەو رویداوەیلە، قەیسی
دیاری کرد ک ئامار مردن و زەخمدارەیل کار وەزارەت تەندروسیە نەگ هاتوچو گشتی.
قەیسی سێ هووکار ئەرا رویداوەیل دیاری کرد ک
خوەیان؛ "پاباەندنەوین رانندە وە رینمایل، و نەوین توکمەیی و سێفتی لەناو ماشین،
وەگەرد بەدی ریوبانەیل" وتیش: ئەو ریەیلە ک وەشیوەی خاسیگ ئامادەکاری نەکریانە
وە شیوەی فرەیگ بوونە هووکار رویداوەیل هاتوچو.
وەڕیەوبەر پەیوەندی و راگەیانن هاتوچو تەمەی
رانندەیل کرد ک پابەند وە یاسا و ڕینمایل هاتوچو بوون وەخاتر بیوەیی گشتی.
